《斋中红梅水仙山茶瑞香海棠牡丹玉兰盛开》
清代·陈曾寿

山谷谪荆州，复入都下梦。小窗逢春暄，撩人花气重。

今我住梦中，风味略相共。园丁担花来，一笑分薄俸。

火速三春妍，并作斗室供。隔年水仙梅，贞秀出冰冻。

多香不相袭，并妙难伯仲。安居虱清时，视涪得孰众。

几得如许閒，清坐了宾送。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。